Omroeper afgedank ná uitlating oor Malema | Maroela Media
Omroeper afgedank ná uitlating oor Malema
Sasha Martinengo. Foto: Hot 91.9FM
Sasha Martinengo, aanbieder van die Breakfast Show op Hot 91.9FM, is die trekpas gegee ná 'n uitlating Dinsdagoggend oor Julius Malema, leier van die EFF.
Lloyd Madurai, besturende direkteur van Hot91.9FM, het in 'n verklaring gesê Martinengo het tydens Dinsdagoggend se uitsending van die ontbytprogram gesê "en mense luister steeds na die aap" met verwysing na Malema.
"Die waardes van hierdie radiostasie sluit 'n volledige en onvoorwaardelike verbintenis tot die Suid-Afrikaanse Handves van Regte en 'n allesomvattende respek vir al ons gemeenskappe, ongeag hul politieke standpunt, in. Die aanbieder se uitlating is strydig met die stasie se gedragskode en sy verbintenis tot ons nasionale demokratiese waardes en word in 'n baie ernstige lig beskou."
Volgens Madurai is daar besluit om Martinengo met onmiddellik effek van enige betrokkenheid by die radiostasie te ontneem. "Die stasie wil verder om verskoning vra aan mnr. Malema en het berou oor enige nadelige afleiding wat die gedrag van die aanbieder tot gevolg gehad het."
Martinengo het intussen op Twitter gesê hy is jammer indien hy enigiemand beledig het, maar dat hy staan by sy uitlating. "Enigiemand – ongeag ras, kleur, geloof, godsdiens, geslag – wat nie 'n vrou respekteer nie, is 'n aap." Dit was nie onmiddellik duidelik of Martinengo na 'n spesifieke voorval verwys het nie.
Julius Malema (Foto: ANA)
Die EFF het intussen Martinengo se afdanking verwelkom. "In teenstelling met talle wat verskonings aanvaar van rassiste, het hierdie stasie geweier om daar te stop en dit 'n stap verder geneem deur 'n rassis af te dank," het Mbuyiseni Ndlozi, woordvoerder van die EFF, gesê.
"Dit is duidelik dat die stasie beslissend opgetree het aangesien hulle geweet het hulle sou die volle mag van die EFF ervaar soos H&M het."
Ndlozi het gesê die EFF is egter nie tevrede dat Martinengo net afgedank is nie en die party sal ook strafregtelike klagte teen hom aanhangig maak "aangesien rassiste in die tronk hoort".
Ndlozi het gesê die howe moet hard neerkom op diegene wat voortgaan om die menslikheid en waardigheid van swart mense te ondermyn. Totdat rassisme, veral openlik uitgedruk, nie as 'n kriminele oortreding beskou word nie, sal dit nie ophou nie. Wit mense moet weet dat elke keer as hulle die k-woord gebruik of swart mense ape noem, hulle in die tronk kan beland."
EFF In die nuus Julius Malema
Kaapstad-metro die top-keuse in SA vir sakelui
'K-woord-man' sielkundig geëvalueer
Nou waar is die woord Aap rassisties?
Die waarheid maak seer arme Juliaaaas
Die EFF is erg skeinheilig.
Ek wens iemand wil nou net 'n Suid-Afrikaanse definisie vir rassisme formuleer.
Weereens dubbel standaarde
Malema mag se wat hy van wie hy wil maar, o wee, dat iemand waag om iets van hom te se-"it cuts both ways"
Die eff sal ontlasting in die toilet af ook verwelkom as dit van n witman af kom. Hulle is so voorspelbaar